ཞིས་ཅིན་ཕིང་གིས་རིག་ལྡན་དྲོད་ཁང་ཆེན་མོར་གཟིགས་ཞིབ་གནང་དུས།ང་འདིར་ཡོང་དོན་ནི་ཁྱོད་ཚོས་ཞིང་པར་སྣེ་ཁྲིད་ནུས་པ་ཐོན་པ་བློར་བབ་པས་ཡིནཞེས་གསུངས།ཡངས་ཤིང་རྒྱ་ཆེ་བའི་དྲོད་ཁང་གི་སྒྲོམ་སྟེགས་དང་ས་སྟེང་དུ་སིལ་ཏོག་དང་ཚལ་སྣས་ཁེངས་འདུགཞིས་ཅིན་ཕིང་ཧྥིང་ཤང་སྔོ་ཚལ་གྱི་དེང་རབས་ཕན་ལྡན་ཞིང་ལས་ར་བའི་རིག་ལྡན་དྲོད་འཛིན་འགྲེམས་སྟོན་དྲོད་ཁང་དུ་ཕེབས་ནས།འགྲེམས་སྟེགས་སྟེང་གི་སུར་པན་དང་།སྲན་ལེབ་།ལ་ཕུག་སྐམ་པོ་ལ་ཞིབ་གཟིགས་གནང་པ་དང་།དེ་གར་ལས་ཀ་བྱེད་སྒང་གི་གྲོང་མི་རྣམས་ལས་ས་ཞིང་ཉོ་ཚོང་དང་།ཁྱིམ་ཚང་གི་ཡོང་འབབ་བཅས་སྐོར་རྒྱུས་ལོན་གནང་།གྲོང་མི་རྣམས་ཀྱིསཡོང་འབབ་བཙལ་ཐུབ་པ་མ་ཟད་ལག་རྩལ་ཡང་སྦྱོང་ཐུབ་ལ།རྒན་གཞོན་ཁྱིམ་མི་དག་ལ་ལྟ་སྐྱོང་ཡང་བྱེད་ཐུབཅེས་བརྗོད་པར།སྤྱི་ཁྱབ་ཧྲུའུ་ཅིས་གདོང་ལ་འཛུམ་དགྱེས་ཏེདེས་ན་སེམས་བདེ་ལ་བབ་ཆོག་པ་རེདཅེས་གསུངས།འདི་གར་ཀུང་སི་དང་ཆེད་ལས་མཉམ་ལས་ཁང་།ཞིང་པ་བཅས་ཟུང་འབྲེལ་གྱི་བྱེད་ཐབས་སྤྱད་དེ་ས་ཞིང་མ་རྐང་དུ་འཇོག་པ་དང་།ནམ་རྒྱུན་ལས་ཀ་བྱེད་པ།ལོ་མཇུག་ཏུ་ཡོང་འབབ་བགོ་བཤའ་བརྒྱབ་ནས་ཞིང་པ་རྣམས་དབུལ་སེལ་ཕྱུག་འགྱུར་གྱི་ལམ་དུ་ཞུགས་ཡོད་པ་མཐོང་འཕྲལ་སྤྱི་ཁྱབ་ཧྲུའུ་ཅི་ཧ་ཅང་དགའ་པོ་བྱུང་འདུག་ཅིང་།དེ་གར་ཞལ་གྱེས་སྐབས།ཁོང་གིས་ཧྲན་ཏུང་ཧྲུག་ཀོང་ནས་ཡིན་པའི་ཁེ་ལས་ཀྱི་འགན་ཁུར་པར།ང་འདིར་ཡོང་དོན་ནི་ཁྱོད་ཚོས་ཞིང་པར་སྣེ་ཁྲིད་ནུས་པ་ཐོན་པ་བློར་བབ་པས་ཡིན་ལ།དྲོད་ཁང་ཡང་དངོས་གནས་ཡག་པོ་འདུགཁྱོད་ཚོས་མུ་མཐུད་འབད་འབུངས་གྱིས་ཤིགཅེས་ཐུགས་རེ་བཏོན་བྱུང་།